Spjall:Aftaka

message: Ekki er aftaka og dauðarefsing nákvæmlega það sama? --Stefán Örvarr Sigmundsson 18. febrúar 2008 kl. 15:23 (UTC)
replies: text: Nei, það held ég ekki. Dauðarefsingu er auðvitað framfylgt með aftöku, en orðið dauðarefsins gefur til kynna að um refsingu sé að ræða og að spurningin um glæp og sekt hafi a.m.k. komið upp, hvernig svo sem dæmt var. Aftaka gæti hins vegar farið fram án nokkurrar skírskotunar til glæps; t.d. ef hermenn stilla upp óbreyttum borgurum og skjóta þá svo, þá væri það kallað aftaka en einmitt ekki dauðarefsing. --Cessator 18. febrúar 2008 kl. 15:52 (UTC)
replies: text: :Akkúrat, aftaka er fullnustun dauðadóms, sem er dómur dómstóls sem hefur vald til að beita dauðarefsingu, hvort sem sá dómstóll er lögmætur eða sýndardómstol. Thvj 18. febrúar 2008 kl. 16:47 (UTC)
replies: text: ::En aftaka getur líka verið morð á saklausu fólki, óbreyttum borgurum í stríði o.s.frv. án dóms og laga og það er aðalatriðið hér: aftaka og dauðarefsing er ekki það sama. --Cessator 18. febrúar 2008 kl. 16:56 (UTC)
Ég var bara að benda á þetta því að síðan er tilvísun. --Stefán Örvarr Sigmundsson 18. febrúar 2008 kl. 18:14 (UTC)

text: Aftaka er hefðbundin þýðing á orðinu :en:Execution sem á ensku wp. vísar beint á :en:Capital punishment. Aftaka og execution eru held ég alveg jafngild orð (þ.e. þessi merking orðsins execution). --Akigka 18. febrúar 2008 kl. 18:35 (UTC)
replies: text: : Sammála því, orðin eru jafngild. En á ensku er hægt að segja að það sé execution þegar hermenn raða t.d. upp óbreyttum borgurum og skjóta þá. Á íslensku er líka talað um aftökur á gyðingum í útrýmingarbúðum en þær aftökur hafa lítið eða ekkert með dauðarefsingar að gera. --Cessator 18. febrúar 2008 kl. 18:43 (UTC)
replies: text: :: Já, við höfum líka hugtakið „aftaka án dóms og laga“ og oft er talað um að morð hafi verið „hrein og klár aftaka“ þegar fórnarlömbin gátu engum vörnum við komið, eða þegar morðið er skipulagt í þaula. En hvert ætti orðið að vísa ef annað en á dauðarefsing?. NB. orðið er oft notað fyrir dauðarefsingu en líklega er merking þess eitthvað nær "skipulegt morð af ásettu ráði þar sem fórnarlambið kemur engum vörnum við", hliðstæða við "slátrun" dýra. Ætti sú grein að tengja í :en:Execution (disambiguation)?  --Akigka 18. febrúar 2008 kl. 18:50 (UTC)
replies: text: ::: Tja, enska aðgreiningarsíðan hefur ekkert um þetta; samt væri hægt að vísa þangað. En svo þarf ekki nauðsynlega að vísa í grein á ensku eða neinu öðru máli ef það er ekki til grein til að vísa í. Það er fullt af greinum hér sem hafa enga interwiki-tengla af því að þetta er eina Wikipedian sem hefur grein um viðkomandi efni. Íslenska orðið „aftaka“ er auðvitað bara nafnorðið sem samsvarar orðasambandinu taka af lífi en merking þess einskorðast ekki við refsingu eða neitt slíkt, nema þá helst að það er fólk sem er tekið af lífi en dýrum er slátrað eins og þú bendir á, og að sá sem er líflátinn er varnarlaus, eins og þú segir, því annars myndum við frekar segja að hann væri veginn eða eitthvað slíkt. Þannig að ég held að skilgreiningin þín sé fín nema kannski að því leyti að hún notar orðið „morð“ og það er kannski hlutdrægt. Ég er ekki viss um að þeir sem eru fylgjandi dauðarefsingu myndu kannast við að aftaka í kjölfar dómsuppkvaðningar sé morð. Mér finnst hún vera morð en það er aukaatriði. Kannski er „skipulegt líflát“ hlutlausara? --Cessator 18. febrúar 2008 kl. 19:19 (UTC)

text: :Mín máltilfinnig, sem er reyndar ekki mjög merkileg, segir að aftaka sé fullnustun dauðadóms, þ.e. fangi hefur verið dæmdur til dauða. Morðingi sem drepur fórnarlamb sitt er ekki að framkvæma aftöku, heldur morð. Hermaður fellir m eða vegur óvin sinn. Manndráp er að ég held lagamál yfir því að maður sé veginn, án ásetnings eða að yfirlögðu ráði, þ.e. í stundaræði eða af slysförum. M.ö.o. þá finnst mér að aftaka sé á einhver hátt formlegur verkanður, sem ég er reyndar mjög á móti. Thvj 18. febrúar 2008 kl. 19:36 (UTC)
replies: text: ::En þegar hermenn drepa jafnvel skipulega hóp varnarlausra óbreyttra borgara? Eru þeir þá að vega eða fella borgarana? „Vega“ og „fella“ hljóma meira eins og það sem hermaður gerir þegar hann drepur annan hermann. --Cessator 18. febrúar 2008 kl. 19:54 (UTC)

text: ::Tilfinning Thvj er svipuð minni og þinni sýnist mér, þetta er gert með formlegum hætti ef svo má segja, ef ég skýt eitthvað út í bláinn og drep mann er varla hægt að segja að ég hafi tekið hann af lífi.  Hins vegar er ég sammála því að þetta þarf ekki að vera gert í þeim tilgangi að fullnægja dóm, en samt þarf ásetning, undirbúning og fórnarlambinu þarf að vera stillt upp (eða það er mín tilfinning, hvað segja annars orðabækurnar? :). --Friðrik Bragi Dýrfjörð 18. febrúar 2008 kl. 20:01 (UTC)

text: ::Ég held að raunveruleg merking orðsins nái fyrst og fremst til þess þegar maður er drepinn með formlegum hætti fyrir tilstilli einhverskonar stjórnvalds. Það gæti verið í kjölfar refsidóms en líka annarskonar stjórnvaldsákvörðunar. Þegar orðið notað um önnur dráp þá held ég að það sé aðallega gert til þess að auka dramatíkina, svona svipað og matvöruverslanir fara í „verðstríð“ sem eru náttúrulega ekki stríð í venjulegum skilningi. Ég held að það sé varla tilefni til þess að gera sérstaka grein hér í stað tilvísunarinnar, hvað er hægt að skrifa um aftökur sem á ekki allt eins heima í grein um dauðarefsingu? --Bjarki 18. febrúar 2008 kl. 20:16 (UTC)
replies: text: ::: Ég er hjartanlega sammála Bjarka! Thvj 18. febrúar 2008 kl. 20:20 (UTC)

text: :::Get verið sammála því, stjórnvaldið gæti verið múgurinn sem tók af lífi keisarafjölskyldu Rússlands eða Che Guevara þegar hann var við stjórnvölinn á Kúbu. :)  Það þarf engin dómstóll að koma til þó svo það sé gjarnan þannig. --Friðrik Bragi Dýrfjörð 18. febrúar 2008 kl. 20:52 (UTC)
replies: text: ::::Það er rétt og í sumum tilvikum sem þessum er ekki heldur hægt að segja að um refsingu sé að ræða, að verið sé að framfylgja dauðarefsingu eða dauðadómi; t.d. í tilfelli rússnesku keisarafjölskyldunnar. --Cessator 19. febrúar 2008 kl. 03:08 (UTC)

text: ::Rétt. Keisarafjölskyldan fékk ekki dauðadóm, hún var vegin, drepin eða myrt, hvernig sem menn vilja orða það. Ekki var alla vegna um formlega aftöku að ræða. Thvj 19. febrúar 2008 kl. 06:06 (UTC)
replies: text: :::Þetta er nú samt kallað á daglegu máli aftaka. Og eins þegar hermaður stillir upp varnarlausum og óvopnuðum óbreyttum borgurum, lætur þá krjúpa niður, stendur fyrir aftan þá, miðar byssunni á hnakkann á þeim og kreistir gikkinn. --Cessator 19. febrúar 2008 kl. 16:08 (UTC)

message: Mér gengur svolítið illa að finna réttu tenglana í aðra Wikipedia. Veit einhver hverju þetta samsvarar nákvæmlega á ensku? Ég hefði sagt execution, en það er tilvísun á capital punishment sem er ekki einu sinni það sama. --Stefán Örvarr Sigmundsson 11. apríl 2008 kl. 01:56 (UTC)
thread_title:  Innri tenglar 

message: Vinsælar aðferðir við aftökur? Væri ekki betra að tala um algengar... eða sögulegar?
Berserkur (spjall) 6. júní 2018 kl. 20:07 (UTC)
replies: text: Og er þessi listi kannski fullnákvæmur eða að sumt eigi ekki heima þarna?
Berserkur (spjall) 6. júní 2018 kl. 20:13 (UTC)
replies: text: :Hm? Berserkur (spjall) 25. júlí 2018 kl. 10:00 (UTC)

text: :Ég verð að taka undir að mér finnst þetta sérkennilegur listi og gáleysislegur, ekki síst miðað við þunga viðfangsefnisins.--Stabilo (spjall) 15. febrúar 2020 kl. 18:00 (UTC)
replies: text: ::Þakka síðbúið svar. Kominn tími til að hreinsa þetta.--Berserkur (spjall) 15. febrúar 2020 kl. 18:57 (UTC)
thread_title:  Vinsælar?